b'\n_START_ARTICLE_\nRevolucionarna organizacija 17. november\n_START_SECTION_\nOblikovanje\n_START_PARAGRAPH_\nIme skupine se nana\xc5\xa1a na poslednji dan upora \xc5\xa1tudentov na atenski Politehniki 17. novembra 1973, v katerem so protestirali proti gr\xc5\xa1ki voja\xc5\xa1ki hunti (1967-1974). Vstaja je bila s strani vojske krvavo zadu\xc5\xa1ena._NEWLINE_Poleg usmrtitev, ugrabitev in simboli\xc4\x8dnih napadov na urade podjetij in vlade je 17N svoje delovanje pokrivala z najmanj enajstimi ban\xc4\x8dnimi ropi, v katerih je zaplenila za pribli\xc5\xbeno 3,5 miljone ameri\xc5\xa1kih dolarjev. \xc4\x8clani 17N so \xc4\x8duvali podrobne finan\xc4\x8dne zapise, odkrite v eni njihovih varnih hi\xc5\xa1 leta 2002, ki so razkrili, da je bil nakraden denar uporabljen v revolucionarne namene.\n_START_SECTION_\nNapadi\n_START_PARAGRAPH_\nPrvi napad skupine 17N se je zgodil 23. decembra 1975, uperjen proti ameri\xc5\xa1kemu vodji urada CIA-e v Atenah Richardu Welchu. Ustreljen je bil pred svojim stanovanjem s strani \xc5\xa1tirih napadalcev, pred o\xc4\x8dmi \xc5\xbeene in voznika. Ponavljajo\xc4\x8de trditve o odgovornosti organizacije za napad niso bile upo\xc5\xa1tevane do decembra 1976, ko je bil usmr\xc4\x8den nekdanji vodja varnostne slu\xc5\xbebe gr\xc5\xa1ke varnostne policije Evangelos Mallios, na prizori\xc5\xa1\xc4\x8du umora pa pu\xc5\xa1\xc4\x8deno znamenje organizacije. _NEWLINE_Januarja 1980 je 17N umorila nanmestnika direktorja policije za izgrede (MAT) Pantelisa Petrouja in njegovega voznika. Ob tem je posredovala dva dalj\xc5\xa1a razglasa, v katerih je ponudila teoreti\xc4\x8dno svetovanje gr\xc5\xa1kemu oboro\xc5\xbeenemu boju in kritizirala nesmrtonosno rivalsko skupino Ljudski revolucionarni boj (ELA) zaradi njene slabe izbire tar\xc4\x8d in operativne nesposobnosti. _NEWLINE_17N je nadaljevala svoje napade v novembru 1983, ko je bil ubit namestnik vodje ameri\xc5\xa1kega voja\xc5\xa1kega podpornega poslanstva JUSMAGG George Tsantes. Leta 1985 je raz\xc5\xa1irila svoje tar\xc4\x8de z usmrtitvijo izdajatelja konzervativnega \xc4\x8dasopisa Nikosa Momferatosa. Letak poleg njegovega trupla je obto\xc5\xbeil Momferatosa povezave s Cio in prito\xc5\xbebo, da Gr\xc4\x8dija "ostaja marionetni re\xc5\xbeim v rokah ameri\xc5\xa1kih imperialistov in gospodarskih ustanov". Leta 1986 je bil ubit Dimitris Angelopoulos, eden gr\xc5\xa1kih vodilnih industrialcev, z obto\xc5\xbebo, da so on in drugi \xc4\x8dlani gr\xc5\xa1kega bur\xc5\xbeoaznega razreda ropali Gr\xc4\x8dijo na ra\xc4\x8dun delavcev._NEWLINE_Kot odgovor na ban\xc4\x8dni \xc5\xa1kandal leta 1988 je 17N izvedla niz umorov in ugrabitev. Leto kasneje je na parlamentarnih volitvah pozvala volivce, naj njihove glasovnice skazijo z zvezdo, simbolom organizacije. Usmrtitev \xc4\x8dlana parlamenta in parlamentarne stranke Nove demokracije Pavlosa Bakoyannisa septembra 1989 je izzvala javno ogor\xc4\x8denje, med drugim tudi s strani gr\xc5\xa1kih komunistov, ki so Bakoyannisa spo\xc5\xa1tovali kot pogumnega novinarja v \xc4\x8dasu hunte. Skupina je opustila volilne ambicije in zavzela bolj nacionalisti\xc4\x8dno dr\xc5\xbeo._NEWLINE_Med \xc5\xbertvami organizacije sta bila ameri\xc5\xa1ki obrambni ata\xc5\xa1e William Nordeen ob eksploziji avtomobila bombe nekaj metrov stran od svojega stanovanja 28. junija 1988 in narednik ameri\xc5\xa1kih letalskih sil Ronald O. Stewart, ob detonaciji bombe zunaj stanovanja 12. marca 1991._NEWLINE_Poleg nastrojenosti proti Ameriki in kapitalizmu je 17N nasprotovala tudi Tur\xc4\x8diji in Natu. \xc3\x87etin G\xc3\xb6rg\xc3\xbc, tur\xc5\xa1ki tiskovni ata\xc5\xa1e, je bil ustreljen v svojem avtomobilu 7. oktobra 1991; \xc3\x96mer Haluk Sipahio\xc4\x9flu, svetovalec na tur\xc5\xa1kem veleposlani\xc5\xa1tvu, je bil ustreljen v eni od atenskih ulic 4. julija 1994; lastnik ladij Constantinos Peratikos je bil ustreljen ob izhodu iz urada 28 maja 1997; proti koncu delovanja organizacije je bil ob \xc5\xbeivljenje \xc5\xa1e britanski \xc4\x8dastnik brigadir Stephen Saunders 8. junija 2000._NEWLINE_17. november je kot svoje prepoznavne oro\xc5\xbeje uporabljal dve polavtomatski pi\xc5\xa1toli znamke Colt M1911 Zgodnej\xc5\xa1e atentate je organizacija izvajala na \xc5\xa1tiri o\xc4\x8di, medtem ko je z letom 1985 pre\xc5\xa1la tudi na bombne atentate, izvedene od dale\xc4\x8d. Decembra 1988 je iz slabo zastra\xc5\xbeenega skladi\xc5\xa1\xc4\x8da gr\xc5\xa1ke vojske ukradla 114 zastarelih protitankovskih raket, s katerimi je v letih od 1990 do 1999 vodila 24 napadov, ve\xc4\x8dinoma s ciljem uni\xc4\x8denja premo\xc5\xbeenja._NEWLINE_Po njihovem za\xc4\x8detnem napadu na vodjo urada CIA-e, je organizacija sku\xc5\xa1ala pridobiti prevladujo\xc4\x8de \xc4\x8dasopisne hi\xc5\xa1e za izdajo njihovega manifesta. Prvi razglas, s katerim je prevzela odgovornost ob umoru Richarda Welcha, je bil poslan pari\xc5\xa1kemu "Lib\xc3\xa9rationu" preko uradov Jean Paul Sartra, vendar ni bil izdan. Po slede\xc4\x8dih napadih je 17N navadno po\xc5\xa1iljal \xc4\x8dasopisu Eleftherotypia uradna sporo\xc4\x8dila, v katerih je zagovarjal stali\xc5\xa1\xc4\x8da, da se Gr\xc4\x8dija znebi ameri\xc5\xa1kih voja\xc5\xa1kih baz in pretrga vezi z Natom in Evropsko zvezo ter umik tur\xc5\xa1ke vojske s Cipra.\n_START_SECTION_\nSojenje\n_START_PARAGRAPH_\n29. junija 2002 so gr\xc5\xa1ke oblasti po izjalovljenem bombnem napadu na trajektno dru\xc5\xbebo Minoan Flying Dolphins v Pireju zajele ranjenega osumljenca Savvasa Xirosa. Iskanje njegove identitete in zasli\xc5\xa1evanje je vodilo k odkritju dveh varnih hi\xc5\xa1 in aretaciji \xc5\xa1e \xc5\xa1estih osuljenih. Tedaj 58 letni nekdanji \xc5\xa1tudent matematike Alexandros Giotopoulos, spoznan kot vodja organizacije, je bil aretiran 17. julija 2002 na otoku Lipsi. Dimitris Koufodinas, identificiran kot vodja operacij, se je predal oblastem 5. septembra. Skupno je bilo ovadenih 19 posameznikov z okoli 2.500 kaznivimi dejanji, ki so se nana\xc5\xa1ali na delovanje N17._NEWLINE_Sojenje teroristi\xc4\x8dnim osumljencem se je pri\xc4\x8delo 3. marca 2003 v Atenah, glavni dr\xc5\xbeavni to\xc5\xbeilec v celotni zadevi je bil Christos Lambrou. Dvajset let in ve\xc4\x8d stari zlo\xc4\x8dini, storjeni pred letom 1984, so bili zaradi zakona o zastaranju na sodi\xc5\xa1\xc4\x8du izlo\xc4\x8deni. 8. decembra je bilo vklju\xc4\x8dno z Giotopoulosom in Koufodinasom spoznanih za krive 15 ljudi, \xc5\xa1tirje so bili zaradi pomanjkanja dokazov izpu\xc5\xa1\xc4\x8deni. Vsi, obto\xc5\xbeeni 17. decembra 2003, so se na odlo\xc4\x8dbo prito\xc5\xbeili 3. maja 2007 so bile obsodbe potrjene._NEWLINE_Januarja 2014 je iz zapora potem, ko so mu zaradi lepega obna\xc5\xa1anja odobrili za\xc4\x8dasni izhod, u\xc5\xa1el eden izmed \xc4\x8dlanov organizacije, Christodoulos Xyros, obsojen na dosmrtno je\xc4\x8do. Po slabem letu dni na prostosti je bil izsleden in aretiran v predmestju Aten.\n_START_SECTION_\nTeorije zarote\n_START_PARAGRAPH_\nNekateri gr\xc5\xa1ki uradniki obravnavajo Revolucionarni boj (EA), skupino, ki je izstrelila granato na ameri\xc5\xa1ko veleposlani\xc5\xa1tvo v Atenah januarja 2007 kot stranski produkt organizacije 17. november. Trije \xc4\x8dlani EA, aretirani v aprilu 2010, so se opredelili za anarhiste - kar je v nasprotju z razglasom 17N, ki je anarhizem zavra\xc4\x8dal._NEWLINE_Ve\xc4\x8d let so vodilni politiki desni\xc4\x8darkse stranke Nove demokracije kot tudi konzervativni tisk, obto\xc5\xbeevali ministrskega predsednika Andreasa Papandreoua, da je idejni vodjaza organizacijo 17N. Virginia Tsouderou,ki je postala zunanja ministrica v Mitsotakisovi vladi, in novinar Giorgos Karatzaferis, kasneje ustanovitelj in vodja desni\xc4\x8darske stranke LAOS, sta trdila, da je terorizem v Gr\xc4\x8diji nadzorovan s strani Papandreistov - \xc4\x8dastnikov gr\xc5\xa1ke varnostno obve\xc5\xa1\xc4\x8devalne slu\xc5\xbebe, pri tem pa imenovala Kostasa Tsimasa, vodjo EYP in polkovnika Alexakisa za dva od nadzornikov organizacije 17N. Ob aretaciji \xc4\x8dlanov 17N je bila edina povezava med teroristi\xc4\x8dno organizacijo in PASOKOM dejstvo, da je bil obsojeni Dimitris Koufontinas \xc4\x8dlan PAMK, strankine visoko\xc5\xa1olske \xc5\xa1tudentske organizacije, in ob\xc4\x8dudovalec Andreasa Papandreoua v svoji mladosti._NEWLINE_Drugi novinarji so trdili, sicer brez dokazov, da je bil 17N morda orodje tujih varnostnih slu\xc5\xbeb. Decenbra 2005 je Kleanthis Grivas  izdal \xc4\x8dlanek v To Proto Thema, gr\xc5\xa1kem tedniku, v katerem je obto\xc5\xbeil "Sheepskin", gr\xc5\xa1ko vejo Gladia, usmrtitve vodje izpostave CIAv Atenah 1975, kot tudi usmrtitve britanskega voja\xc5\xa1kega ata\xc5\xa1eja leat 2000, kar je bilo z ameri\xc5\xa1ke strani zavrnjeno. Ob tem so ZDA izpostavile, da je Grivasov osrednji dokaz dokument ("Westmoreland Field Manual"), ki ga je ameri\xc5\xa1ko ministrstvo za zunanje zadeve kot tudi uradna preskava s strani ameri\xc5\xa1kega Kongresa zavrnila kot sovjetski ponaredek.'